EkBass/fiwiki-20250220-pages-articles huggingface dataset:
Bœrsch

Bœrsch on kunta Pohjois-Ranskassa Bas-Rhinin departementissa Grand Estin alueella. Se sijaitsee noin 30 kilometriä Strasbourgin kaupungista lounaaseen. Bœrsch on hyvin säilynyt keskiaikainen kaupunki, jossa on yhä jäljellä kaupungin valleja ja portteja. Lisäksi kaupungissa on 1500-luvulta peräisin oleva kaupungintalo, jonka tornissa on näyttävät kierreportaat. Torilla oleva Kuuden ämpärin kaivo (Puits à six seaux) on vuodelta 1617. Saksalaisen ritarikunnan talo on vuodelta 1499. Lisäksi kaupungissa on useita puurakenteisia ristikkotaloja.Tour de France 2019 Tiedosto:Boersch_PorteRemparts.JPG|Tour-Arrière Tiedosto:Boersch_011.JPG|Kaupungintalo Tiedosto:Boersch_04.JPG|Kuuden ämpärin kaivo Tiedosto:Boersch_18.JPG|Saksalaisen ritarikunnan talo Tiedosto:Boersch_rRemparts_1.JPG|Puuristikkotalo ==Lähteet== ==Aiheesta muualla== Luokka:Bas-Rhinin kunnat
Ogilala

Ogilala on yhdysvaltalaisen muusikon Billy Corganin (levy on julkaistu nimellä WPC) soololevy. Albumi julkaistiin 13. lokakuuta 2017 maailmanlaajuisesti. Ogilala on Corganin ensimmäinen musiikillinen sooloalbumi vuoden 2005 debyyttisooloalbuminsa TheFutureEmbracen jälkeen . Levyn tuottajana toimi Rick Rubin. Levyltä julkaistiin kaksi singleä, "Aeronaut" sekä "The Spaniards". Verrattuna Corganin aikaisempaan tuotantoon, Ogilalan kappaleet ovat akustisia, ja ne ovat esitetty pääasiassa akustisella kitaralla, pianolla ja jousilla . Kappaleella "Processional" Corgan tekee ensimmäistä kertaa The Smashing Pumpkinsin vuoden 2000 hajoamisen jälkeen yhteistyötä bändin alkuperäiskitaristin James Ihan kanssa tämän soittaessa akustista kitaraa kappaleella. == Julkaisuformaatit == * CD-levy * Vinyylilevy * Streamattava albumi == Kappalelistaus == == Tekijät == * Billy Corgan (William Patrick Corgan) – laulu, akustinen ja sähkökitarat, piano, Mellotron, valokuvaus, tuotanto * James Iha – kitara ja Mellotron kappaleella "Processional" * Sierra Swan – satunnainen taustalaulu * Rick Rubin – tuotanto == Lähteet == Luokka:Rick Rubinin tuottamat albumit Luokka:Vuoden 2017 albumit
Tornimusiikki

Tornimusiikki tarkoittaa muusikoiden aiemmin säännöllisesti kirkkojen ja raatihuoneiden torneista esittämää kirkollista puhallinmusiikkia. Esitettävät sävellykset olivat koraaleja ja muita lyhyehköjä kappaleita. Tällaisia sävellyksiä on säilynyt 1600-luvulta, esimerkiksi tornisonaateiksi kutsuttuja kappaleita. Tornimusiikin esittämistä on elvytetty 1900-luvun jälkipuoliskolla ja Saksassa tämä musiikin laji tunnetaan nimellä Turmblasen. ==Lähteet== Luokka:Kirkkomusiikki
Protostegidae

Protostegidae on sukupuuttoon kuollut meressä eläneiden kilpikonnien heimo, joka eli liitukaudella. Se sisältää joitakin suurimmista koskaan eläneistä kilpikonnista, muun muassa Archelonin, joka saattoi kasvaa kokonaispituudeltaan 4,6 metriä pitkäksi. Protostegidae-lajien selkäkilpi oli kehikkomainen rakenne, mikä teki eläimestä kevyemmän ja ketterämmän. Kallo oli suuri, Archelonin tapauksessa jopa metrin pitkä, ja siinä oli pitkälle kehittynyt nokka, joka joillakin lajeilla oli voimakkaasti taipunut. == Fylogenia == Evers et al. (2019): == Kuvagalleria == Santanachelys.jpg|Santanachelys gaffneyi Notochelone costata.jpg|Notochelone costata Protostega gig1DB.jpg|Protostega gigas Archelon BW.jpg|Archelon ischyros Ocepechelon bouyai reconstruction.png|Ocepechelon bouyai == Lähteet == Luokka:Esihistorialliset matelijat Luokka:Kilpikonnat
Yuban piirikunta

Yuban piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 81 575 vuonna 2020 ja sen pinta-ala on 1 670 neliökilometriä. Piirikunnan hallintokeskus on Marysville on myös sen suurin kaupunki. Piirikunta perustettiin 18. helmikuuta 1850. == Väestö == Piirikunnan asukkaista 56,3 prosenttia on valkoisia, 27,4 prosenttia latinalaisamerikkalaisia ja 6,3 prosenttia aasialaisia. 24,1 prosenttia puhuu myös muita kieliä kuin englantia. 93,6 prosenttia asukkaista on Yhdysvaltain kansalaisia. Piirikunnan väestön keski-ikä on 32,4 vuotta. ==Kuvia piirikunnasta== Tiedosto:Englebright Lake (6218415454).jpg|Englebrightin pato. Tiedosto:U-2 Dragon Lady Returns to Beale Skies 160923-F-ZH169-566.jpg|Lockheed U-2 -tiedustelulentokone Bealen lentotukikohdassa. ==Lähteet== == Aiheesta muualla == Luokka:Kalifornian piirikunnat
Sami Huovila

Sami Huovila (s. 5. heinäkuuta 1977 Jyväskylän maalaiskunta), on suomalainen palomies, tubettaja ja televisiopersoona. Huovila on perustanut kaksi kanavaa Youtubeeen, Palomies Sami -kanavan vuonna 2013 ja FaijaRektaa -kanavan vuonna 2019. Hänen poikansa on tubettaja Tixtuu eli Tito Huovila. == Ura == Huovila työskentelee Keski-Suomen pelastuslaitoksella paloesimiehenä. Hän on ollut vuonna 2013 kolme kuukautta kansainvälisessä henkilövaihdossa Yhdysvalloissa, Floridassa, Jacksonvillessä. Vuonna 2018 Huovila osallistui kilpailuun Suomen paras palomies -ohjelmassa, mutta hän reväytti takareitensä ja joutui keskeyttämään kilpailun. Huovila osallistui vuoden 2017 joulukuussa hyväntekeväisyyteen Jussi Sintosen, Anton Khreliatsen, Brother Christmasin ja Kristoffer Ignatiuksen kanssa Tampereen yliopistollisessa sairaalassa. Suomen paras palomies -ohjelman kautta he pääsivät lahjoittamaan 3 000 euroa hematologian ja onkologian osastolle, jossa hoidetaan syöpää sairastavia lapsia. Huovila on ollut poikansa Tito ”Tixtuu” Huovilan kanssa striimaajana suomalaisessa e-urheiluorganisaatiossa KOVA Esportsissa. === Youtube-kanavat === Vuonna 2013 Huovila perusti Palomies Sami -kanavan YouTubeen. Kanavalleen hän kuvaa videoita harjoituksista ja työtehtävistä. Kanavalla on lokakuussa 2024 yli 41 000 tilaajaa. Vuonna 2019 Huovila perusti hänen toisen Youtube- kanavan, koska pelivideot poikkesivat liikaa palomies-aiheisista videoista. Kanavan nimi on FaijaRektaa. Kanavalle Huovila on kuvannut videoita pelistä Counter-Strike: Global Offensive. Kanavalla on lokakuussa 2024 yli 35 000 tilaajaa. Molemmille kanaville Huovila ei ole kuitenkaan julkaissut videoita 2022 vuoden jälkeen. == TV-ohjelmat == TV-ohjelmat Ohjelma Vuosi Suomen paras palomies 2018 == Lähteet == == Aiheesta muualla == *Palomies Sami -kanava Youtubessa *FaijaRektaa -kanava Youtubessa Luokka:Suomalaiset tubettajat Luokka:Suomalaiset palomiehet Luokka:Vuonna 1977 syntyneet Luokka:Elävät henkilöt
Rose Royce

Rose Royce on yhdysvaltalainen yhtye, joka yhdisti diskoa, funkia ja soulia keskenään. Yhtye tunnetaan parhaiten vuoden 1976 hittikappaleestaan ”Car Wash”. Kappale sijoittui musiikkilistojen kärkeen. ==Diskografia== ===Studioalbumit=== * Car Wash: Original Motion Picture Soundtrack (1976) * In Full Bloom (1977) * Strikes Again (1978) * Rainbow Connection IV (1979) * Greatest Hits (1980) * Golden Touch (1980) * Jump Street (1981) * Stronger Than Ever (1982) * Music Magic (1984) * The Show Must Go On (1985) * Fresh Cut (1986) * Perfect Lover (1989) ==Lähteet== Luokka:Yhdysvaltalaiset diskoyhtyeet Luokka:Yhdysvaltalaiset funkyhtyeet Luokka:Yhdysvaltalaiset soulyhtyeet
Matti O. Huttunen

Matti Olavi Huttunen (s. 30. lokakuuta 1943 Helsinki) on suomalainen psykiatri, psykoterapeutti Julkiterhikki.fi-haku ja kirjailija. Psykiatrian professorinakin toiminut Huttunen on kirjoittanut lääkkeellisestä ja psykoterapeuttisesta psykiatrisesta hoidosta useita kirjoja sekä lukuisia tieteellisiä artikkeleja. Hän on korostanut, etteivät kyseiset hoitomuodot ole toisiaan poissulkevia, vaan ne pitäisi nähdä toisiaan täydentävinä. Huttusen oikeutta toimia terveydenhuollon ammattihenkilönä on vuoden 2024 tietojen mukaan rajoitettu.https://julkiterhikki.valvira.fi/ . Viitattu 16.8.2024. ==Lähteet== Luokka:Suomalaiset psykiatrit Luokka:Suomalaiset psykoterapeutit Luokka:Suomalaiset kirjailijat Luokka:Vuonna 1943 syntyneet Luokka:Elävät henkilöt
Nikolai von Etter

Nikolai von Etter () (25. elokuuta 1865, Pietari, Venäjän keisarikunta - 31. lokakuuta 1935, Porvoon maalaiskunta ) oli Venäjän keisarikunnan suomalaistaustainen diplomaatti ja arvoltaan Todellinen valtioneuvos, joka vallankumoukselliselta Venäjältä muutettuaan asui sukunsa omistamassa Haikon kartanossa. Nikolai von Etter syntyi kenraaliluutnantti Sebastian Albrekt von Etterin ja Emilia von Jacobsonin kolmantena lapsena 25. elokuuta 1865. Nikolai von Etter valmistui Keisarin paašikoulusta. Sen jälkeen hän vuonna 1886 hän valmistui lakikoulutuksesta Page Corpsista, jonka jälkeen hän työskenteli maakuntasihteerinä. Vuodesta 1892 lähtien Nikolai von Etter toimi Venäjän keisarikunnan ulkoministeriön palveluksessa. Vuosina 1892–1893 hän toimi ulkoministeriössä sihteerinä ja 1893–1897 Kööpenhaminan lähetystön 2. sihteerinä. Vuodesta 1897–1899 hänet nimitettiin Pariisin 2. lähetystösihteeriksi ja 1899–1904 Bulgarian diplomaattitoimiston sihteeriksi. Vuosina 1904-1906 hän toimi Venäjän valtakunnan suurlähetystön Madridissa sihteerinä. Vuosina 1906-1915 hän toimi Lontoon suurlähetystön neuvonantajana. Nikolai von Etter nimitettiin keisarillisen Venäjän lähettilääksi Iraniin vuonna 1915, jossa hän toimi aina vuoteen 1917. Helmikuun vallankumouksen jälkeen hänet siirrettiin lähettilääksi Portugaliin. Lokakuun vallankumouksen jälkeen von Etter luopui tehtävistään. Virallisesti hän sai eron Portugalin lähettilästehtävästä, vaikka hän oli vielä Iranissa Teheranissa edellisessä asemapaikassaan. Hän oli keisarivallan aikaan saanut kamarijunkkarin arvonimen vuonna 1895 ja maaliskuussa 1912 todellisen valtioneuvoksen arvonimen. ==Sukulaissuhteista== Nikolai von Etterin vanhempia veljiä olivat kenraalimajurit Paul ja Johan Emil von Etter. Nuorempi veli Alexander von Etter palasi vallankumousten jälkeen, kuten vanhemmat veljensäkin Paul, Johan Emil ja Nikolai, takaisin Suomeen. Nikolai von Etter avioitui Stephanie Viktorovna Spetzinskajan (1870-1957) kanssa. Kenraalimajuri Nikolai von Etter kuoli 70-vuotiaana lokakuussa 1935 sukunsa Haikon kartanossa, jonne hän siirtyi asumaan Venäjän diplomaattiuran jälkeen. ==Lähteet== Luokka:Suomalaiset aateliset Luokka:Venäläiset diplomaatit Luokka:Vuonna 1865 syntyneet Luokka:Vuonna 1935 kuolleet
Kupariluoti

Kupariluoti (Bite the Bullet) on Richard Brooksin käsikirjoittama ja ohjaama yhdysvaltalainen lännenelokuva vuodelta 1975. Sen pääosia näyttelevät Gene Hackman, Candice Bergen ja James Coburn. Elokuva tuotti Oscar-ehdokkuudet musiikistaan (Alex North) ja äänityksestään. == Juoni == Tarina sijoittuu 1900-luvun alkuun, jossa valmistaudutaan sanomalehden järjestämään 700 mailin ratsastuskilpailuun. Siihen ilmoittautuu Espanjaa vastaan taistelleita sotaveteraaneja (Hackman ja Coburn), englantilaismies (Ian Bannen), entinen ilotyttö (Bergen) ja viisi muuta värikästä tyyppiä, jotka kisan kestäessä oppivat reilun pelin sääntöjä. == Arvioita == Helsingin Sanomien Pertti Avola kirjoitti elokuvan videojulkaisun esittelyssä 1985, että vuosikymmen aiemmin julkaistu Kupariluoti on Brooksin parhaita töitä, ylipitkä mutta nautittava, leppoisan humoristinen western. Saman lehden Mikael Fränti kirjoitti elokuvan tv-esityksen alla vuonna 2002 sen kestäneen hyvin aikaa: ”Kirkkaat värit lämmittävät katsojan mieltä. Raikas ja railakas tunnelma vetoaa edelleen. Loppukohtauksiin sisältyy kaunista eleettömyyttä ja voittamisen jakamisen hurmaa.” Video-oppaassa vuodelta 1994 Markku Salmi luonnehti Kupariluotia vähälle huomiolle jääneeksi lännenelokuvaksi, jossa on erityisen upea kuvaus. Hän antoi sille neljä tähteä viidestä, mikä vastaa sanallista arviota ”erinomainen”. ==Lähteet== == Aiheesta muualla == * Luokka:Vuoden 1975 yhdysvaltalaiset elokuvat Luokka:Yhdysvaltalaiset lännenelokuvat Luokka:Richard Brooksin ohjaamat elokuvat
Yhdystie 6090

Yhdystie 6090 on yhdystie, joka johtaa Muuramesta Jyväskylän Säynätsaloon. Tie alkaa valtatien 9 risteyksestä. 6090 Luokka:Jyväskylän liikenne Luokka:Muuramen liikenne
Vasili Barmin

Vasili Aleksandrovitš Barmin (; 6. toukokuuta (J: 24. huhtikuuta) 1878 Pietarin kuvernementti, Venäjän keisarikunta – 8. heinäkuuta 1932 Tallinna, Viro) oli venäläinen insinööriupseeri, joka toimi Suomen Rakennushallituksen pääjohtajana vuosina 1913–1917.Rakennushistoriaselvitys – Kuopion lääninhallitus C-talo, s. 124 Arkkitehtitoimisto Jorma Teppo Oy (Senaatti- kiinteistöt) 2019. Viitattu 13.7.2019.Бармин Василий Александрович Grwar.ru. Viitattu 13.7.2019.Строительство Морской крепости Императора Петра Великого Battal.ee. Viitattu 13.7.2019. Barmin kävi kadettikoulun Tiflisissä Georgiassa ja suoritti vuosina 1895–1898 Nikolain sotilasinsinöörikoulun. Hän valmistui Nikolain insinööriakatemiasta vuonna 1903 ja siirtyi esikuntaupseeriksi insinöörijoukkoihin. Hänet siirrettiin samana vuonna Kaukoitään Kwantungin alueelle ja hän oli Venäjän–Japanin sodan aikana vuonna 1904 Port Arthurin linnoituksen insinööripäällikön apulaisena. Vuosina 1905–1913 Barmin oli Helsingissä Viaporin linnoituksen insinöörikunnan jäsenenä ja myöhemmin yliupseerina. Hän osallistui Pietari Suuren merilinnoituksen rakennustöiden johtoon Tallinnassa. Barmin nimitettiin toisen sortokauden aikana vuonna 1913 Suomen yleisten rakennusten ylihallituksen ylitirehtööriksi. Hänet ylennettiin everstiluutnantiksi vuonna 1914 ja everstiksi huhtikuussa 1917. Barminin roolia Rakennushallituksen johdossa on luonnehdittu lähinnä virkamiesmäiseksi ja hän oli epäsuosittu suomalaisten alaistensa keskuudessa.Rakennushistoriaselvitys – Aleksanterinkatu 4–10 – Työ- ja elinkeinoministeriö, s. 3, 65–68 Arkkitehtitoimisto Okulus (Senaatti- kiinteistöt) 2010. Viitattu 13.7.2019. Hän puhui hieman ruotsia, mutta ei lainkaan suomea.Silja Laine: ”Pilvenpiirtäjäkysymys” – Urbaani mielikuvitus ja 1920-luvun Helsingin ääriviivat, s. 77–78 Turun yliopisto 2011. 2019. Viitattu 13.7.2019. Häntä pidetään Helsingin Aleksanterinkatu 6–10:ssä sijaitsevan valtion virastotalon (nykyinen Työ- ja elinkeinoministeriö) vuosina 1915–1917 toteutetun yhtenäisen julkisivun toisena suunnittelijana, sillä Magnus Schjerfbeckin signeeraamissa piirustuksissa on myös Barminin hyväksyntä. Barmin joutui eroamaan helmikuun vallankumouksen seurauksena keväällä 1917. Barmin palveli vielä jonkin aikaa Mäkiluodon rannikkolinnoituksessa. Hän eli myöhemmin emigranttina Virossa. Vuodesta 1920 hän oli Viron puolustusvoimien palveluksessa ja osallistui rannikkolinnoitusten kunnossapitoon. Barmin sai Viron kansalaisuuden 1928. Hän kuoli vuonna 1932 ja hänet haudattiin ortodoksiselle Aleksanteri Nevskin hautausmaalle Tallinnaan. ==Lähteet== Luokka:Venäläiset sotilaat Luokka:Valtionlaitosten johtajat Luokka:Sotilasinsinöörit Luokka:Vuonna 1878 syntyneet Luokka:Vuonna 1932 kuolleet
Pillavuono

Pillavuono (kveeniksi Pillavuono, , ) on kylä Porsangin kunnassa Finnmarkin läänissä Pohjois-Norjassa. Pillavuono sijaitsee Porsanginvuonoon kuuluvan samannimisen vuonon tai lahden pohjukassa Billefjordelva-joen rannalla. Vuoden 2019 väestötilaston mukaan Pillavuonon osa-alueella (grunnkrets) asui 232 henkilöä. Pillavuonossa sijaitsee Porsangin kunnan sisin ympärivuotisesti jäätön satama. Kylässä on myös merisaamelaista kulttuuria edustava Mearrasiida-keskus, merisaamelainen päiväkoti (Billefjord sjøsamiske barnehage), vuosiluokkien 1.-10. koulu (Billefjord skole), vuonna 1951 rakennettu kirkko sekä ruokakauppa. Kylän läpi kulkee E6-tie, jota pitkin Lemmijoelle on noin 35 kilometrin ajomatka. == Lähteet == Luokka:Porsanki Luokka:Finnmarkin läänin kylät
Yhdystie 6110

Yhdystie 6110 on yhdystie, joka johtaa Jyväskylän Etelä-Keljosta Keljonkankaan kautta Säynätsaloon. Tie alkaa valtatien 9 risteyksestä ja kulkee Muurameen kuuluvan Kinkomaan kautta. 6110 Luokka:Jyväskylän liikenne Luokka:Muuramen liikenne
Juurettomat

Juurettomat (Bless the Beasts and Children) on Stanley Kramerin tuottama ja ohjaama yhdysvaltalainen nuortenelokuva, tyylilajiltaan draamakomedia. Vuonna 1971 Berliinin elokuvajuhlilla maailmanensi-iltansa saaneen elokuvan on Glendon Swarthoutin romaanin pohjalta käsikirjoittanut Mac Benoff. Barry De Vorzon ja Perry Botkin Jr. olivat Grammy-palkintoehdokkaina elokuvan musiikista ja parhaan laulun Oscar-palkintoehdokkaina sen tunnussävelmästä ”Bless the Beasts and Children”, joka soi elokuvassa Carpenters-yhtyeen esittämänä. ==Juoni== Joukko ongelmaperheiden teinipoikia on lähetetty cowboy- teemaiselle kesäleirille. Pojat kiinnostuvat lähistölle aidatuista huonokuntoisista biisoneista, jotka odottavat vain joutumista metsästysharrastajien tappamiksi. ==Arvioita== Helsingin Sanomien Pertti Avola luonnehti Juurettomia sen videojulkaisun esittelyssä 1985 tuottaja-ohjaaja Stanley Kramerille tyypilliseksi vapaamieliseksi elokuvaksi yhteiskunnallisista ongelmista, tällä kertaa kasvatuskysymyksistä, asekulttuurista ja eläinsuojelusta. Avolasta tarina on puutteistaan huolimatta raikas koko perheen elokuva, jonka opettavaisuus ei ole liian alleviivaavaa. Video-oppaassa vuodelta 1994 Bello Romano rinnasti lämminhenkisen kasvutarinan näkökulmaltaan ja tunnelmaltaan Rob Reinerin 1980-luvun elokuvaan Stand by Me – viimeinen kesä. Hän antoi Juurettomille kolme tähteä viidestä. ==Lähteet== == Aiheesta muualla == * Luokka:Vuoden 1971 yhdysvaltalaiset elokuvat Luokka:Yhdysvaltalaiset nuortenelokuvat Luokka:Stanley Kramerin ohjaamat elokuvat
Johannes Vatjus

Johannes Vatjus (s. 1980Seura 31.7.2019) kruunattiin tangokuninkaaksi Seinäjoen tangomarkkinoilla 2019. Vuonna 2020 hän hakeutui Kansallisoopperan koelauluihin ja tätä nykyä hän työskenteli kauden 2020/2021 Kansallisoopperan lauluosastolla harjoittelijana. Harjoittelijana hän työskenteli Kansallisoopperan oopperalaulajien ja kansainvälisten vierailijoiden rinnalla ja opiskeli samalla oopperalaulajan ammattia. Vatjus on äänialaltaan tenori. Hän asuu Haapavedellä. Kaudella 2021–2022 hän työskenteli kiinnitettynä Kansallisoopperan lauluosastolla. Keväästä 2022 hän jatkoi työskentelyä freelancer laulajana. Roolit Suomen kansallisoopperassa: *Peppe, R. Leoncavallo: Pagliacci *Ubaldo Piangi, A. Lloyd Webber: Phantom of the opera *Gastone, G. Verdi: La traviata *2. Nazarene, R. Strauss: Salome *1. Armoured man, W.A. Mozart: The Magic Flute *Tenor role, Circopera 2.0 *Cavaradossi, G. Puccini: Tosca (Haapajärvi) == Lähteet == == Aiheesta muualla == * Johannes Vatjuksen Facebook-sivu Luokka:Tangokuninkaat Luokka:Vuonna 1980 syntyneet Luokka:Elävät henkilöt
Pirita Niemenmaa

Pirita Niemenmaa kruunattiin tangokuningattareksi Seinäjoen Tangomarkkinoilla vuonna 2019. Hän on esiintynyt vuodesta 2004 lähtien ja on käynyt Ikaalisten artistivalmennuksen vuonna 2006. Hän on osallistunut aiemmin 2000-luvulla laulukilpailuihin seuraavasti: 2016 Vuoden lauluääni (2. sija), 2016 Mister ja Leidit (voitto), 2016 Kristiinankaupungin kuningatar, 2016 Kalajärven kuningatar, 2017 Tangomaraton (16 parhaan joukossa) ja 2018 Tulitähti (3. sija). Hän ilmoittaa esikuvikseen laulajana Pirkko Mannolan, Laila Kinnusen, Heidi Pakarisen ja Tarja Lunnaksen. Hän työskenteli ennen tangomarkkinoiden voittoa ABC-huoltamoketjun asemalla Seinäjoella ja palasi työhönsä keväällä 2020 kun koronavirusepandemian vuoksi kaikki esiintymiset ja suunniteltu Suomen kiertue peruuntui. Niemenmaa osallistuu yhdessä kihlattunsa Mikan kanssa syksyllä 2022 alkaneeseen Temptation Island Suomi -tosi-tv-ohjelmaan. == Diskografia == === Singlet === * Tähdet tähdet (2006) * Rion tähti (2020) * Rakastatko laisinkaan (2021) === Albumit === * Miten kaikesta kiittäisin (2021) == Lähteet == == Aiheesta muualla == * Pirita Niemenmaan Facebook-sivu Luokka:Tangokuningattaret Luokka:Syntymävuosi puuttuu Luokka:Elävät henkilöt
TheFutureEmbrace

TheFutureEmbrace on amerikkalaisen muusikon Billy Corganin, vaihtoehtorock- yhtye The Smashing Pumpkinsin nokkamiehen debyyttisoololevy. Kesäkuussa 2005 julkaistun levyn elektronin soundi poikkesi merkittävästi useimmista Corganin aikaisemmista töistä. == Kappalelistaus == # "All Things Change" - 3:59 # "Mina Loy (M.O.H.)" - 3:53 # "CameraEye" - 3:04 # " ToLoveSomebody " ( Barry Gibb / Robin Gibb ) - 4:00 # "A100" (Billy Corgan / Bon Harris) - 4:23 # "DIA" - 4:20 # "Now (And Then)" - 4:43 # "I'm Ready" - 3:44 # "Walking Shade" - 3:14 # "Sorrows (In Blue)" - 2:48 # "Pretty, Pretty Star" - 3:46 # "Strayz" - 3:31 == Julkaisuformaatit == * CD-levy * Ladattava albumi == Tekijät == * Billy Corgan - laulu, kitara, rumpukone, synteettinen, ohjelmointi, tuotanto, sekoitus * Bon Harris - ohjelmointi, tuotanto * Brian Liesegang - lisäohjelmointi * Bjorn Thorsrud - tuotanto, sekoitus, suunnittelu * Matt Walker - lisäohjelmointi ; Vierasmuusikot * Emilie Autumn - laulu ja viulu DIA:ssa *Jimmy Chamberlin - rummut DIA:ssa * Robert Smith - laulu ja kitara " ToLoveSomebody ":ssa == Lähteet == Luokka:Vuoden 2005 esikoisalbumit
Luettelo GP3-ennätyksistä

Tämä on luettelo kaikkien GP3-sarjaan osallistuneiden kuljettajien ja tallien ennätyksistä. == Kuljettajien ennätykset == Ennätyksen nimi Ennätys Ennätyksen haltija Ennätyskilpailu/(Lähtö)/KaudetTarkoittaa kilpailua/(Lähtöä) tai kautta, jossa ennätys on tehty. Eniten paalupaikkoja 6 Mitch Evans Italian GP 2012 Eniten voittoja yhdellä kaudella 5 Esteban Gutiérrez Dean Stoneman Luca Ghiotto ja Marvin Kirchhöfer Kaudella 2010 Kaudella 2014 Kaudella 2015 Eniten eri voittajia kauden alusta 10 Nigel Melker Alexander Sims Mitch Evans Tamás Pál Kiss Adrian Quaife-Hobbs James Calado Nico Müller Lewis Williamson Rio Haryanto Valtteri Bottas Kausi 2011 Eniten voittoja yhdellä kaudella ilman mestaruutta 5 Dean Stoneman Luca Ghiotto ja Marvin Kirchhöfer Kaudella 2014 Kaudella 2015 Pienin marginaali voittajan ja toiseksi sijoittuneen välillä 0,293 sekuntia Tío Éllinas ja Dean Stoneman Abu Dhabin GP 2013 (1) Eniten nopeimpia kierroksia yhdellä kaudella 9 Luca Ghiotto Kaudella 2015 Eniten viikonlopun molempien kilpailun voittoja 1 António Félix da Costa Unkarin GP 2012 Vähiten voittoja kauden maailmanmestarilla 3 Daniil Kvjat Kausi 2013 Vähiten paalupaikkoja mestaruusvuonna 1 Valtteri Bottas Kausi 2011 Vähiten pisteitä mestaruusvuonna 62 Valtteri Bottas Kausi 2011 Eniten pisteettömiä kilpailuja mestaruuskaudellaan 7 Valtteri Bottas Kaudella 2011 Suurin piste-ero MM-sarjan ensimmäisen ja toisen kuljettajan välillä 79 George Russell Abu Dhabin GP 2017 (2) Pienin piste-ero MM-sarjan ensimmäisen ja toisen kuljettajan välillä 7 Valtteri Bottas Italian GP 2011 (2) Eniten keskeytyksiä kauden aikana 9 Renger van der Zande Kaudella 2011 Eniten peräkkäisiä keskeytyksiä 5 Renger van der Zande Unkarin GP 2011 (1) – Italian GP 2011 (2) Eniten peräkkäisiä karsiutumisia 2 Carmen Jordá Britannian GP 2012 === Tallien ennätykset === Ennätyksen nimi Ennätys Ennätyksen haltija Ennätyskilpailu/(Lähtö)/Kaudet Eniten kilpailuja ilman voittoa 48 Atech Grand Prix Kaudet 2010–2012 Vähiten kilpailuja 16 Ocean Racing Technology Kausi 2012 == Lähteet == e
Jonas Carlstedt

Jonas Johanson Carlstedt, ven. Йонас Карлстедт, (30. elokuuta 1745 Helsinki – 21. helmikuuta 1809 Loviisa) oli suomalainen juristi, pormestari, sekä porvariedustaja ruotsin Norrköpingin valtiopäiväivillä, sekä Suomen Pietariin matkanneessa lähetyskunnassa. == Työura ja perhe == Carlstedtin vanhemmat olivat Jonas Arvidsson Carlstedt (Uudenmaan ja Hämeen läänin lääninkamreeri) ja Kristina Danielsdotter Juslenius. Jonas Carlstedt valmistui juristiksi ja toimi Turun hovioikeuden auskultanttina, Turun hovioikeuden ylim. kanslistina, varanotaarina sekä varatuomarina. Uransa viimeisinä vuosina hän toimi Loviisan pormestarina sekä porvariedustajana Norrköpingin valtiopäivillä vuonna 1800. Hän tuli myös Uudenmaan ja Hämeen läänin porvareiden edustajaksi Pietariin lähteneessä Suomen lähetyskunnassa vuonna 1808, mistä keisari Aleksanteri I myönsi hänelle lähetyskunnan mitalin. Carlstedt kuoli naimattomana. Sisaruksia hänellä oli kolme: Gustaf Jonasson Carlstedt, Anna Jonasdotter Carlstedt ja Helena Johansdotter Carlstedt. == Kunnianosoitukset == Keisari Aleksanteri I:n lähetyskunnan muistomitali, jul. 17. marraskuuta 1808. == Lähteet == * Sibelius-demokanta (Jonas Johanson Carlstedt) Viitattu 14.7.2019 === Viitteet === Luokka:Suomalaiset juristit Luokka:Loviisan pormestarit ja kaupunginjohtajat Luokka:Ruotsin porvarissäädyn valtiopäivämiehet Luokka:Suomen lähetyskunta 1808 Luokka:Vuonna 1745 syntyneet Luokka:Vuonna 1809 kuolleet
American Progress

American Progress on preussilaissyntyisen John Gastin vuonna 1872 tekemä maalaus, joka kuvaa kutsumuskohtaloa ja Yhdysvaltain länteen laajentumista. Maalaus on nykyään Autry Museum of the American West -museossa, Los Angelesissa, Kaliforniassa.Museum website entry ==Lähteet== Luokka:Yhdysvaltalaiset maalaukset Luokka:Saksalaiset maalaukset
Martti Haapamäki

Martti Vesa Haapamäki (s. 1950) on suomalainen diplomi-insinööri, insinöörineuvos, Seinäjoen Energia Oy:n entinen toimitusjohtaja ja Seinäjoen Tangomarkkinoiden taiteellinen johtaja. == Lähteet == Luokka:Suomalaiset yritysjohtajat Luokka:Suomalaiset insinöörit Luokka:Vuonna 1950 syntyneet Luokka:Elävät henkilöt
Seinäjoen Energia

Seinäjoen Energia Oy on vuonna 1927 perustettu energiayhtiö. Kotipaikkaansa Seinäjoella pitävästä yhtiöstä Seinäjoen kaupunki omistaa 100 prosenttia. Seinäjoen Energia-konserni muodostuu Seinäjoen Energia Oy:stä ja Seiverkot Oy:stä. Seinäjoen Energialla on kaksi omaa vesivoimalaitosta Seinäjoella, Kalajärven voimalaitos ja Kyrkösjärven voimalaitos. == Lähteet == == Aiheesta muualla == * Seinäjoen Energian kotisivut Luokka:Seinäjoen hallinto Luokka:Seinäjokelaiset yritykset Luokka:Suomalaiset energiayhtiöt Luokka:Suomalaiset julkisomisteiset yhtiöt
Damrong Wongthong

Damrong Wongthong (, 20. maaliskuuta 1965 Thaimaa) on thaimaalainen laulaja. Hän on laulaja elokuvissa Num Racahphak, Proad Pitcharana, Phoo Ying Khon Sud Thai.จับเข่าเคลียร์ “ดำรง วงศ์ทอง” กิ๊กศิลปินรุ่นน้องแกะรอย “หนุ่มราชภัฏ” เพลงดังของ “ดำรง วงศ์ทอง” และถิ่นส้มโอหวาน “นครปฐม”'ทิดดำรง วงษ์ทอง'เปิดใจบวชยาวเพื่อละกิเลส... อ่านข่าวต่อได้ที่: http://www.komchadluek.net/news/ent/117138 == Diskografia == === Studioalbumit === * 1995 - Yang Rak Samer ยังรักเสมอ * 1997 - Mai Rak Mai Wa ไม่รักไม่ว่า * 1999 - Proad Phit Cha Rana โปรดพิจารณา * 2000 - Jong Keb Jai Roae จงเก็บใจรอ * 2001 - Num Rachaphak หนุ่มราชภัฏ * 2003 - Sanae Num เสน่ห์หนุ่ม * 2004 - Phleng Ek เพลงเอก * 2006 - Phoo Ying Khon Sud Thai ผู้หญิงคนสุดท้าย == Lähteet == Luokka:Thaimaalaiset näyttelijät Luokka:Thaimaalaiset laulajat Luokka:Vuonna 1965 syntyneet Luokka:Elävät henkilöt
Rugby kesäolympialaisissa 2020 – miesten turnaus

Miesten rugbyturnaus Tokion olympialaisissa 2020 käytiin Ajinomoto- stadionilla, Tokiossa. Ottelut pelattiin 26.–28. heinäkuuta. Turnaukseen osallistui 12 joukkuetta. Hallitsevana mestarina turnaukseen lähti Fidži. Fidži voitti loppuottelussa hallitsevan maailmanmestarin Uuden-Seelannin 27–12 uusien näin viiden vuoden takaisen olympiakullan. Pronssiottelussa Argentiina kukisti Ison-Britannian 17–12. ==Karsinnat== Olympiaturnaukseen osallistui 12 joukkuetta. Näistä yksi paikka oli varattu isäntämaa Japanille. Neljä paikkaa valittiin World Rugby Sevens Series 2018–19 perusteella. Kuudelle maanosalle (Aasia, Afrikka, Etelä-Amerikka, Eurooppa, Oseania ja Pohjois-Amerikka) oli varattu yksi paikka, joka ratkaistiin omassa karsintaturnauksessa. Viimeinen paikka ratkaistiin erillisessä karsintaturnauksessa, johon osallistui kaksi maata jokaisesta kuudesta maanosasta. Karsintatapa Ajankohta Paikat Maat Isäntämaa 1 World Rugby Sevens Series 2018–19 30. marraskuuta 2018 – 2. kesäkuuta 2019 4 Etelä-Amerikan karsintaturnaus 29. – 30. kesäkuuta 2019 1 RAN Sevens 2019 (Pohjois-Amerikka) 6. – 7. heinäkuuta 2019 1 Euroopan karsintaturnaus 13. – 14. heinäkuuta 2019 1 Oseanian mestaruuskilpailut 7. – 9. marraskuuta 2019 1 Afrikan mestaruuskilpailut 9. – 10. marraskuuta 2019 1 Aasian karsintaturnaus 23. – 24. marraskuuta 2019 1 Erillinen karsintaturnaus 19.–20. kesäkuuta 2021 1 ==Alkulohkot== ===Lohko A=== \---- \---- \---- \---- ===Lohko B=== \---- \---- \---- \---- \---- \---- ===Lohko C=== \---- \---- \---- \---- \---- \---- ===Lohkokolmosten vertailu=== Lohkovaiheen päätyttyä lohkossaan kolmanneksi sijoittuneet joukkueet asetettiin keskinäiseen vertailuun, josta kaksi parasta joukkuetta selvisi puolivälieriin. ==Pudotuspelit== ===Mitaliottelut=== ===Sijat 5.-8.=== ===Sijat 9.-12.=== ==Järjestys== # Joukkue 4\. 5\. 6\. 7\. 8\. 9\. 10\. 11\. 12\. == Mitalistijoukkueiden pelaajat == Mitali Joukkue Kultaa \---- Josua Vakurunabili, Iosefo Masi, Kalione Nasoko, Jiuta Wainiqolo, Asaeli Tuivuaka, Meli Derenalagi, Vilimoni Botitu, Waisea Nacuqu, Jerry Tuwai, Semi Radradra, Aminiasi Tuimaba, Napolioni Bolaca, Sireli Maqala Hopeaa \---- Scott Curry, Tim Mikkelson, Tone Ng Shiu, Etene Nanai-Seturo, Dylan Collier, Ngarohi McGarvey-Black, Amanaki Nicole, Andrew Knewstubb, Regan Ware, Kurt Baker, Joe Webber, Sione Molia, William Warbrick, Sam Dickson Pronssia \---- Rodrigo Isgro, Lucio Cinti, Germán Schulz, Ignacio Mendy, Rodrigo Etchart, Santiago Álvarez, Lautaro Bazán, Gastón Revol, Matías Osadczuk, Luciano González, Santiago Mare, Marcos Moneta, Felipe del Mestre ==Lähteet== Miehet
Rugby kesäolympialaisissa 2020 – naisten turnaus

Naisten rugbyturnaus Tokion olympialaisissa 2020 käytiin Ajinomoto- stadionilla, Tokiossa. Ottelut pelattiin 29.–31. heinäkuuta. Turnaukseen osallistui 12 joukkuetta. Hallitsevana mestarina turnaukseen lähti Australia. Turnauksen voitti Uusi-Seelanti, joka ei hävinnyt turnauksessa otteluakaan. Se voitti loppuottelussa Ranskan. Pronssia saavutti Fidži. ==Karsinnat== Olympiaturnaukseen osallistui 12 joukkuetta. Näistä yksi paikka oli varattu isäntämaa Japanille. Neljä paikkaa valittiin World Rugby Sevens Series 2018–19 perusteella. Kuudelle maanosalle (Aasia, Afrikka, Etelä-Amerikka, Eurooppa, Oseania ja Pohjois-Amerikka) oli varattu yksi paikka, joka ratkaistaan omassa karsintaturnauksessa. Viimeinen paikka ratkaistiin erillisessä karsintaturnauksessa, johon osallistui kaksi maata jokaisesta kuudesta maanosasta. Koska Pohjois-Amerikasta pääsi World Rugby Sevens Seriesin kautta kaksi joukkuetta, siirrettiin Pohjois-Amerikan karsintaturnauksen paikka erilliseen karsintaturnaukseen. Karsintatapa Ajankohta Paikat Maat Isäntämaa 1 World Rugby Sevens Series 2018–19 20. lokakuuta 2018 – 16. kesäkuuta 2019 4 Etelä-Amerikan karsintaturnaus 1. – 2. kesäkuuta 2019 1 RAN Sevens 2019 (Pohjois-Amerikka) 6. – 7. heinäkuuta 2019 0 Euroopan karsintaturnaus 13. – 14. heinäkuuta 2019 1 Afrikan mestaruuskilpailut 12. – 13. lokakuuta 2019 1 Oseanian mestaruuskilpailut 7. – 9. marraskuuta 2019 1 Aasian karsintaturnaus 9. – 10. marraskuuta 2019 1 Erillinen karsintaturnaus 19.–20. kesäkuuta 2021 2 ==Alkulohkot== ===Lohko A=== \---- \---- \---- \---- \---- ===Lohko B=== \---- \---- \---- \---- \---- ===Lohko C=== \---- \---- \---- \---- \---- ===Lohkokolmosten vertailu=== Lohkovaiheen päätyttyä lohkossaan kolmanneksi sijoittuneet joukkueet asetettiin keskinäiseen vertailuun, josta kaksi parasta joukkuetta selvisi puolivälieriin. ==Pudotuspelit== ===Mitaliottelut=== ===Sijat 5.-8.=== ===Sijat 9.-12.=== ==Järjestys== # Joukkue 4\. 5\. 6\. 7\. 8\. 9\. 10\. 11\. 12\. == Mitalistijoukkueiden pelaajat == Mitali Joukkue Kultaa \---- Ruby Tui, Risi Pouri-Lane, Stacey Fluhler, Kaka Shiray, Sarah Hirini, Michaela Blyde, Tyla Nathan-Wong, Kelly Brazier, Gayle Broughton, Theresa Fitzpatrick, Portia Woodman, Alena Saili, Tenika Willison Hopeaa \---- Seraphine Okemba, Anne-Cecile Ciofani, Chloe Pelle, Chloe Jacquet, Jade Ulutule, Fanny Horta, Coralie Bertrand, Camille Grassineau, Carla Neisen, Caroline Druin, Shannon Izar, Lina Guerin Pronssia \---- Vasiti Solikoviti, Sesenieli Donu, Raijieli Daveua, Rusila Nagasau, Ana Roqica, Reapi Ulunisau, Lavena Cavuru, Laisana Likuceva, Viviana Riwai, Alowesi Nakoci, Ana María Naimasi, Roela Radiniyavuni, Lavenia Tinai ==Lähteet== naiset
Fredrik Lebell

Fredrik Mikaelsson Lebell (myös Le Bell), ven. Фредрик Ле Белл, (16. syyskuuta 1752 Ulvila – 7. toukokuuta 1819 Pori) oli suomalainen Ulvilan kirkon Kirkkoherra ja lääninrovasti. Hän toimi papiston edustajana Suomen Pietariin matkanneessa lähetyskunnassa vuonna 1808. == Elämäkerta == === Koulutus ja työura === Fredrik Lebellin vanhemmat olivat Ulvilan kirkkoherra Mikael Lebell (1714–1786) ja hänen toinen puolisonsa Maria Elisabet Eneskjöld (1724–1757). Hän kävi Porin triviaalikoulua ja tuli ylioppilaaksi Turussa 1768. Lebell opiskeli Turun akatemiassa ja vuodesta 1768 Uppsalan yliopistossa. Hän valmistui filosofian maisteriksi 1772, ja hänet vihittiin papiksi Turun hiippakunnassa 1772. Lebellistä tuli Uppsalan yliopiston teologian kunniatohtori vuonna 1800. Lebell toimi valtaneuvos kreivi Adam Horn af Kanckasin (1717–1778) koti- ja hovisaarnaajana 1772, ylimääräisenä saarnaajana tykistössä vuodesta 1773 ja ylimääräisenä hovisaarnaajana vuodesta 1778. Hänestä tuli Ulvilan vt. kirkkoherra 1779 ja vakinainen kirkkoherra 1786. Lebell sai teologian professorin arvonimen 1792, ja hänestä tuli lääninrovasti 1812. Fredrik Lebellin ensimmäinen puoliso oli vuodesta 1781 Eva Albertina von Willebrand ja tämän kuoltua vuonna 1813 Charlotta Lovisin. Hänen poikansa toisesta avioliitosta oli siuntiolainen tilanomistaja ja Tuorsniemen lasitehtaan omistanut Fredrik Adolf Le Bell (1817–1892). Viitattu 18.7.2019. Fredrik Lebell kuoli 7. toukokuuta 1819 Porissa, hänen hautapaikka sijaitsee Porissa, mahdollisesti Porin vanhimalla hautausmaalla. == Kunnianosoitukset ja arvonimet == Pyhän Vladimirin ritarikunta IV. luokan kunniamerkki, Suomen lähetyskunta 1808 Arvonimet * Professori 1792 * Kunniatohtori 1800 == Lähteet == * Pappisluettelo - Ulvila (kirkkoherrat) Viitattu 26.10.2020. === Viitteet === Luokka:Suomen evankelis-luterilaisen kirkon papit Luokka:Suomalaiset professorin arvonimen saaneet Luokka:Suomenpuolalaiset henkilöt Luokka:Suomen lähetyskunta 1808 Luokka:Vuonna 1752 syntyneet Luokka:Vuonna 1819 kuolleet
Johan Linderth

Johan Henrik Linderth, ven. Йохан Хенрик Линдерт, (10. tammikuuta 1780 Porvoo – 27. joulukuuta 1835 Porvoo) oli porvoolainen kauppias, laivanrakentaja, sokeritehtailija, sekä lähetyskunnan jäsen ja suomen valtiopäivämies. == Historia == ==== Perhe ja työura ==== Linderthin vanhemmat olivat: räätäli Johan Linderth (1750-) ja Hedda Weckström (1746-1818). Linderth meni naimisiin vuonna 1812 aviopuolisonsa Johanna Sophia Linderth os. Bergholm (1782–1851) kanssa. Linderth perusti Porvoon kaupunkiin sokeritehtaan vuonna 1822, vaikka kaupungissa jo toimi yksi sokeritehdas ennestään. Sokeritehtailijana Linderth ehti toimia 13 vuotta, sillä Linderth kuoli jo vuonna 1835. Linderth myös osallistui porvariedustajana Suomen Pietariin matkanneeseen lähetyskuntaan vuonna 1808. Lähetyskunnan matkan aikana Linderth olisi halunnut esittää Venäjän keisarille kauppaan taloudellisia esityksiä koko lähetyskunnan puolesta. Muut lähetyskunnan jäsenet kuitenkin estivät tämän ja sanoivat Linderthin edustavan ainoastaan itseään kauppaan liittyvissä mielipiteissään. Lähetyskunnan matkalta palattuaan Linderth osallistui kotikaupungissaan Suomen ensimmäisille Valtiopäiville edustaen kauppias-säätyä. ==== Hautapaikka ==== Johan Linderth kuoli Porvoossa 27. joulukuuta 1835, hänen hautapaikka sijaitsee Porvoon seurakunnan hautausmaalla Näsinmäen siunauskappelin läheisyydessä. == Kunnianosoitukset == Keisari Aleksanteri I:n lähetyskunnan muistomitali, jul. 17. marraskuuta 1808. kansallismuseo lunasti mitalin Linbergtin perikunnalta 1869. == Lähteet == Luokka:Suomalaiset kauppiaat Luokka:Suomalaiset laivanrakentajat Luokka:Suomen lähetyskunta 1808 Luokka:Suomen suuriruhtinaskunnan porvarissäädyn valtiopäivämiehet Luokka:Porvoon valtiopäivät Luokka:Vuonna 1780 syntyneet Luokka:Vuonna 1835 kuolleet
Petter Silfverskiöld

Petter ”Per” Cristian "Kristian" Silfverskiöld tai Silfverschiöld, (, (25. joulukuuta 1756 – 7. tammikuuta 1811 Espoo) oli Suomessa syntynyt ruotsinsuomalainen aatelinen, sotaneuvos ja luutnantti. Silfverskiöld valittiin Uudenmaan ja Hämeen läänin edustajaksi vuoden 1808 Suomen lähetyskuntaan sekä vuoden 1809 Porvoon valtiopäiville. Silfverskiöld-suku on aateloitu Ruotsin ritarihuoneella vuonna 1686. Petter Silfverskiöld omisti Gumbölen kartanon, Nupurbölen eli Nupurin kartanon ja Glimsin kestikievarin Espoossa. == Perhetausta == Petter Silfverskiöldin isä oli vapaaherra Nils Gustaf Silfverskiöld (1725–1764) ja äiti vapaaherratar Christina Charlotta Giertta (1732–1804). Hän oli naimisissa Anna Maria Kuhlhielmin (1785–1833) kanssa. == Lähteet == Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Porvoon valtiopäivät Luokka:Suomen lähetyskunta 1808 Luokka:Vuonna 1756 syntyneet Luokka:Vuonna 1811 kuolleet
Cameronin piirikunta (Texas)

Cameronin piirikunta () on Yhdysvaltojen Texasin osavaltion eteläisin piirikunta. Sen väkiluku oli 423 908 vuonna 2018 ja sen pinta-ala on 3 305 neliökilometriä. Piirikunnan hallintokeskus on Brownsville on myös sen suurin kaupunki. Piirikunta perustettiin vuonna 1848 ja se on saanut nimensä kapteeni Ewen Cameronilta, joka taisteli Texasin vallankumouksessa. == Asukkaat == Piirikunnan asukkaista 89,7 prosenttia on latinalaisamerikkalaisia, 8,86 prosenttia valkoisia ja 0,736 prosenttia aasialaisia. 83,4 prosenttia asukkaista on Yhdysvaltain kansalaisia. Piirikunnan väestön keski-ikä on 31,8 vuotta. ==Kuvia piirikunnasta== Tiedosto:Camcourthouse.jpg|Piirikunnan oikeustalo. Tiedosto:Boca Chica Dunes.JPG|Boca Chica State Park. ==Lähteet== == Aiheesta muualla == Luokka:Texasin piirikunnat
Vielleicht geschieht ein Wunder

Vielleicht geschieht ein Wunder on Carmela Corren esittämä kappale, joka edusti Itävaltaa vuoden 1963 Eurovision laulukilpailussa Ison-Britannian Lontoossa. Kappale sijoittui Euroviisuissa seitsemänneksi 16 pisteellä. == Lähteet == Luokka:Itävallan euroviisuedustuskappaleet Luokka:Vuoden 1963 euroviisuedustuskappaleet
À force de prier

À force de prier on Nana Mouskourin esittämä kappale, joka edusti Luxemburgia vuoden 1963 Eurovision laulukilpailussa Ison-Britannian Lontoossa. Kappale sijoittui Euroviisuissa kahdeksanneksi 13 pisteellä. == Lähteet == Luokka:Luxemburgin euroviisuedustuskappaleet Luokka:Vuoden 1963 euroviisuedustuskappaleet
Jay & The Miracles

Jay & The Miracles on suomalainen rockyhtye, joka teki 1990-luvun taitteessa kolme albumia, Small Songs (AMT 1989), Sun (AMT 1990) ja Stereo (AMT 1992). Yhtyeen keulahahmo oli kitaristi Jay Havanna, oikealta nimeltään Pekka Hakala, joka sittemmin soitti Suurlähettiläät-yhtyeessä ja on tehnyt musiikin muutamaan elokuvaan. Kahdeksanjäsenisessä yhtyeessä musisoivat muiden muassa kitaristi Puka Oinonen ja basisti Tauno Railo(Tilaajille.). Yhtyeen toinen albumi sai Helsingin Sanomien Markku Fagerlundilta kolme tähteä viidestä. Fagerlundin mukaan esikoisalbumilta tutut ”pienimuotoiset ja sympaattiset sävellykset ovat saaneet hieman lisää tuotantoa niskaansa, mutta muuten tunnelma on yhtä välitön, avoin ja ilmava”. ==Lähteet== Luokka:Suomalaiset rockyhtyeet Luokka:1990-luvun musiikki
Volga (Etelä-Dakota)

Volga on kaupunki Brookingsin piirikunnassa, Etelä-Dakotan osavaltiossa Yhdysvalloissa. Sen väkiluku oli vuoden väestönlaskennassa 1 768. Kaupunki on perustettu vuonna 1903. == Asukkaat == Kunnan asukkaista 97,3 prosenttia on valkoisia ja 0,658 prosenttia latinalaisamerikkalaisia. 3,74 prosenttia puhuu myös muita kieliä kuin englantia. 99,3 prosenttia asukkaista on Yhdysvaltain kansalaisia. Kunnan väestön keski-ikä on 30,1 vuotta. ==Lähteet== ===Viitteet=== ==Aiheesta muualla== * Volgan kaupungin kotisivut Luokka:Etelä- Dakotan kaupungit
Wahlsten

Wahlsten on sukunimi, joka on muun muassa seuraavilla suomalaisilla henkilöillä: *Ari Wahlsten (s. 1963), käsikirjoittaja, teatteriohjaaja, kirjailija, näyttelijä ja laulaja *Jali Wahlsten (s. 1963), jääkiekkoilija, Juhani Wahlstenin poika, Sami Wahlstenin veli *Juha Wahlsten, kitaristi *Juhani Wahlsten (1938–2019), jääkiekkohyökkääjä ja -valmentaja, Jali ja Sami Wahlstenin isä *Patrik Wahlsten (s. 1996), pesäpalloilija *Sami Wahlsten (s. 1967), jääkiekkoilija, Juhani Wahlstenin poika, Jali Wahlstenin veli *Stefan Wahlsten (s. 1985), jalkapallomaalivahti
My Indigo

My Indigo on hollantilaisen laulaja ja lauluntekijä Sharon den Adelin sooloprojekti. Projektista ilmoitettiin ensimmäisen kerran loppuvuodesta 2017. My Indigo ei liity den Adelin sinfoniseen metallibändiin Within Temptationiin, ja eroaa musiikillisestikin radikaalisti tästä. My Indigon musiikki on tyyliltään indie poppia, poppia ja ambientia ja den Adel kertoi saaneensa paljon vaikutteita myös 80-luvun pop-musiikista. == Tausta == Vuoden 2017 lopulla Sharon den Adelin ja Within Temptationin sosiaalisissa medioissa ilmoitettiin uuden ilmoituksen tulevan piakkoin den Adelilta. 10. päivä marraskuuta den Adel julkaisi videon, jossa kertoo omasta sooloprojektistaan. Adel kertoi olleen vaikeuksissa kappaleiden kirjoittamisen kanssa bändin viimeisimmän maailmankiertueen jälkeen. Hän päätti kirjoittaa kappaleita itselleen, eikä bändille pystyäkseen paremmin käsittelemään tunteita ja saadakseen uutta inspiraatiota. Den Adel kamppaili henkilökohtaisten ongelmien kanssa, jotka koskivat hänen isäänsä. Myöhemmin den Adel kertoi isänsä menehtyneen sairauteen ja My Indigo albumi omistettiin hänen muistolleen. Projektin albumi My Indigo julkaistiin 20 päivä huhtikuuta 2018. Albumi keräsi positiivisia arvosteluja kriitikoilta kuvaillen albumia ”herkäksi” ja ”havainnoivaksi”, vastakohtana hänen bändinsä kanssa julkaistuun materiaaliin. Den Adel kertoi erityisesti seuraavien artistin innoittaneen albumin syntyyn: Kate Bush, Sting ja Florence and the Machine. Albumin syntyessä den Adel kertoi saaneen uusia ideoita ja inspiraatiota myös Within Temptationille. Tämän inspiraation johdosta julkaistiinkin bändin uusi albumi Resist vuonna 2019. == Lähteet == * http://www.blabbermouth.net/news/within-temptation- singer-launches-my-indigo-solo-project-promises-2018-release-for-bands-new- album/ * http://www.blabbermouth.net/news/sharon-den-adel-says-lack-of- inspiration-for-within-temptation-led-to-creation-of-my-indigo-solo-project/ * https://loudwire.com/within-temptation-sharon-den-adel-my-indigo-solo-project/ * https://www.hmv.com/music/sharon-den-adel-interview-my-indigo-within- temptation Luokka:Alankomaalaiset laulajat Luokka:Indie pop Luokka:Within Temptation
Pia Skaar

Pia Skaar (3. huhtikuuta 1938 Svolvær, Norja – 3. helmikuuta 1996 Kirkkonummi) oli norjalaissyntyinen, Suomessa asunut jazz- ja iskelmälaulaja. Pohjois- Norjan Lofooteilla syntynyt Skaar oli levyttänyt kotimaassaan kolme iskelmäsingleä, kun hän vuonna 1964 avioitui muusikko Asa Savolaisen kanssa ja muutti Suomeen. Hän toimi Savolaisen yhtyeen laulusolistina ja esiintyi ensimmäisillä Pori Jazz -festivaaleilla 1966. Tämän esiintymisen myötä hän pääsi tekemään televisio-ohjelmaa Ossi Runnen kanssa ja kiinnitettiin esiintymään Mario Weberin orkesterin kanssa Helsingin Kaivohuoneelle. Vuonna 1967 Skaar esiintyi jälleen Porissa Pekka Pöyryn yhtyeen laulusolistina, minkä jälkeen hänellä oli yhä enemmän kysyntää jazzlaulajana. 1990-luvulla hän teki yhteistyötä Frank Robsonin kanssa. Vuonna 1993 Skaarilta ilmestyi levyalbumi Loving Feelings. (Tilaajille.) Hän esittää kolme kappaletta myös vuoden 1991 konserttialbumilla Live at Baltic Jazz. ==Lähteet== Luokka:Norjalaiset poplaulajat Luokka:Suomalaiset jazzlaulajat Luokka:Vuonna 1938 syntyneet Luokka:Vuonna 1996 kuolleet
Jenni (televisiosarja)

Jenni on saksalais-brittiläinen animaatiosarja, jonka päähenkilö Jenni asuu ratsastustilalla. == Lähteet == Luokka:Animaatiosarjat
Cairo (Illinois)

Cairo on Illinoisin osavaltion eteläisin kaupunki. Sen väkiluku oli vuoden väestönlaskennassa 2 831. Cairo on Alexanderin piirikunnan hallintokeskus. Kaupunki on saanut nimensä Egyptissä sijaitsevalta Kairolta. == Asukkaat == Kaupungin asukkaista 67,8 prosenttia on mustia ja 26 prosenttia valkoisia. 4,49 prosenttia puhuu myös muita kieliä kuin englantia. 99,1 prosenttia asukkaista on Yhdysvaltain kansalaisia. Kaupungin väestön keski-ikä on 35,1 vuotta. ==Kuvia kaupungista== Tiedosto:ChrisLitherlandCairo.jpg|Cairon keskustaa. Tiedosto:Magnolia Manor.jpg|Magnolia Manor -kartano. Tiedosto:FirstPresbyterianCairoIL.jpg|Presbyteriaanikirkko. ==Lähteet== ===Viitteet=== == Aiheesta muualla == Luokka:Illinois’n kaupungit
Chociwel

Chociwel [xɔˈt͡ɕivɛl] (; ) on kaupunki Stargardin piirikunnassa Länsi-Pommerin voivodikunnassa Puolassa. Se sijaitsee Stargardista 24 kilometriä koilliseen. Chociwelin asukasluku oli vuoden 2019 arvion mukaan 3 150.<ref name="cp> ==Liikenne== Kaupunki sijaitsee kansallisella tiellä DK 20 Stargard Szczecińskin ja Gdynian välillä. Myös täällä alueellinen tie 144 alkaa Nowogardia kohti. Chociwelsin rautatieasema sijaitsee Stargard Szczeciński - Gdańskin reitillä, ja sitä palvelevat alueelliset junat ja satunnaiset kaukoliikenteen junat. ==Lähteet== ==Aiheesta muualla== Luokka:Länsi-Pommerin voivodikunnan kaupungit
Chickamauga

Chickamauga on kaupunki Yhdysvaltojen Georgian osavaltion pohjoisosassa. Paikka tunnetaan esimerkiksi Yhdysvaltojen sisällissodan verisestä Chickamaugan taistelusta. Kaupungin asukasluku oli vuoden 2010 väestönlaskennan mukaan 3 101\. ==Maantiede== Chickamauga sijaitsee Georgian osavaltion pohjoisosassa Walkerin piirikunnassa noin 16 kilometrin päässä Tennesseen osavaltion vastaisesta rajasta. Lähin suuri kaupunki on Chattanooga Tennesseen puolella. Lähistöllä kohoaa Lookout Mountain -vuori. ==Historia== Chickamauga on saanut nimensä sen aluetta aikanaan asuttaneiden tsikamagi- cherokeiden mukaan. Paikalliset cherokeet taistelivat yhdysvaltalaisten puolella creek-sodan aikana vuonna 1814 ja vuonna 1820 he rakennuttivat Walkerin piirikunnan ensimmäisen oikeustalon. Cherokeet päätyivät kuitenkin pakkosiirretyiksi muualle vuonna 1838 osana niin sanottua kyynelten tietä. Cherokeiden pakkosiirtojen jälkeen Chickamaugassa vaikuttivat etenkin Lee- ja Gordon-suvut. Vuonna 1836 alueelle saapunut plantaasinomistaja James Gordon oli rakennuttanut paikalle myllyn, jonka yhteydessä toimi myös Chickamaugan ensimmäinen kauppa. Vuosina 1840–1847 rakennettiin puolestaan edelleen pystyssä oleva Gordon-Lee-kartano. Yhdysvaltojen sisällissodan aikana Chickamauga tuli tunnetuksi sodan toiseksi verisimmästä taistelusta 18.-20. syyskuuta 1863. Kaikkiaan surmansa Chickamaugan taistelussa sai noin 34 000 etelävaltioiden ja pohjoisvaltioiden sotilasta. Monet Chickamaugan kaduista on nimetty molemmilla puolilla taistelleiden kenraalien mukaan. Vuonna 1888 kaupunkiin saapui rautatie ja Gordon Lee Memorial High School perustettiin vuonna 1927. ==Talous== Chickamauga on matkailukohde. Kaupungissa on useita historiallisia kohteita ja sen keskustaa on uusittu 1900-luvun alun idyllin mukaiseksi. Monet paikallisista käyvät töissä Chattanoogassa. Kotitalouksien keskimääräiset vuotuiset ansiot Chickamaugassa vuosien 2013 ja 2017 välillä olivat 48 469 dollaria ja kaupungin asukkaista 18,3 % eli köyhyysrajan alapuolella. ==Väestö== Chickamaugan asukasluku on kasvanut tasaisesti monien muiden Georgian kaupunkien tapaan. Vuoden 2010 väestönlaskennan mukaan sen asukasluku oli 3 101\. Vuoden 2000 vastaava lukema oli 2 245. Vuoden 2018 arvio oli 3 155. ==Lähteet== Luokka:Georgian osavaltion kaupungit
Ainali (järvi)

Ainali eli Ainalinjärvi on iso järvi Pyhäjoen vesistössä, Haapaveden kunnassa Pohjois-Pohjanmaalla. Ainalin pinta-ala on 7,05 neliökilometriä, ja se on Haapaveden suurin järvi. Ainali sijaitsee runsaat seitsemän kilometriä Haapaveden keskustasta pohjoiseen. Matalassa järvessä on kaksi pientä saarta, ja siihen laskevat vetensä Apaja, Kypärä ja Korkatti. Ainalista vedet jatkavat matkaa Osmankiin. Suurelta osin soistunut Ainali on monipuolinen lintujärvi, ja sen ympärillä on normaalia maaseutuasutusta. Ainali on yksi Haapaveden lintujärvistä ja kuuluu Natura 2000 -luonnonsuojelualueisiin sekä valtakunnalliseen lintuvesiensuojeluohjelmaan. Vain järven pohjoisosa ei kuulu suojelualueeseen. == Lähteet == Luokka:Haapaveden järvet